Аляксандр Мілінкевіч сустрэўся з актывістам Руху, кандыдатам у дэпутаты ў Палату прадстаўнікоў на леташніх выбарах, жаўнерам ракетнай часткі Віталём Каратышом.Лідэр Руху За Свабоду на шляху да Гомельшчыны завітаў да вайсковай часткі, што месціцца ля вёскі Цэль, каб убачыцца з актывістам Руху, якога ў разгар выбарчай кампаніі забралі ў войска, і выказаць яму сваю падтрымку.Да дэмакратычнага актывіста спачатку было насцярожанае стаўленне начальства, цяпер − вельмі добрае. З аднаго боку Віталь спраўна служыць, з іншага − ніхто не хоча эксцэсаў, зважаючы на тое, што інфармацыя пра іх можа трапіць у прэсу.Віталь Каратыш рэгулярна атрымлівае Народную Волю і Нашу Нівухоць начальства гэтаму спрыяла не адразу.Малады палітык паведаміў, што апошнія дні, акрамя сваіх абавязкаў і заняткаў (частка рыхтуецаа да травеньскага параду) займаўся напісаннем велікодных віншаванак сваім выбарцам.− Я ужо даслаў каля тысячы паштовак па-беларуску, на адрэсы людзей, якія мяне падтрымалі на выбарах. Кожны дзень падпісваў па 200-300 паштовак. Мабыць за пару дзён я выканаў гадавы план мясцовага паштовага аддзялення, − жартуе Віталь.Лідэр Руху За Свабоду і яго актывісты жадаюць Віталю паспяхова даслужыць тры месяцы і вяртацца загартаваным у грамадскае і палітычнае жыццё краіны. 